alexandrainst/scandi-wiki huggingface dataset:
253 Mathilde

253 Mathilde er ein hovudbelteasteroide som blei vitja da NEAR Shoemaker-romsonden var på veg til 433 Eros. Han er den fyrste asteroiden vitja av eit romfartøy.

Mathilde er svært mørk, svartare en kol og ein meiner at samansettinga er som karbonrike chondrittmeteorittar. Tettleiken målt av NEAR Shoemaker, 1300 kg/m³, var under det halve til typiske karbonrike chondrittar. Dette kan indikere at asteroiden er ein laust samansett haug av grus. Det same er tilfelle for ein annan C-type asteroide (som berre er studert frå jorda), 45 Eugenia.

Banen til Mathilde er eksentrisk, og tar han til det ytre av hovudbeltet. Han har au ein av dei seinaste rotasjonsperiodane til dei kjende asteroidane. Difor fekk ikkje NEAR Shoemaker fotografert heile overflata til asteroiden.

Ein meiner at Mathilde er namnsett etter kona til astronomen Moritz Loewy.

Krater 

Asteroiden er market med mange svært store og tydelege krater, mange av dei er breiare enn snittradiusen til asteroiden. Det er ingen forskjellar i farge eller ljosheit, så dei indre delane til asteroiden må vera svært homogene.

Dette er ei liste over kratera. Av di at Mathilde er ein mørk karbonsk lekam har kratera blitt namnsett etter nokon av dei mest kjende kolfelta i verda.

Bakgrunnsstoff 
 The Asteroid Orbital Elements Database (engelsk)
 Minor Planet Discovery Circumstances (engelsk)
 USGS: Mathilde nomenclature (engelsk)

Hovudbelteasteroidar
Asteroidar
C-type-asteroidar
Asteroidar vitja av romsondar
5261 Eureka

5261 Eureka blei oppdaga frå Palomarobservatoriet 20. juni 1990 og visa seg å vera den fyrste kjende trojanske asteroiden til planeten Mars. Han fylgjer Mars (i L5-punktet) på ein avstand som berre varierer med 0,3 AE for kvart omløp (med ein sekulær trend oppå dette som endrar frå 1,5-1,8 AE rundt 1850 til 1,3-1,6 AE rundt 2400). Minimumsavstanden frå jorda, Venus og Jupiter er høvesvis 0,5, 0,8 og 3,5 AE.

Berekningar over lengre tidsperspektiv viser at banen er stabil. Kimmo A. Innanen og Seppo Mikkola poengterer at «motsett av det ein skulle tru er det klare empiriske bevis på stabilitet på rørsla rundt L4- og L5-punkta til alle dei terrestriske planetane i ei tidssamanheng på fleire millionar år».

Sidan da har andre marstrojanarar blitt identifisert, nemleg 1999 UJ7 på L4-punktet og 1998 VF31, 2001 DH47, 2001 FG24, og 2001 FR127 ved L5-punktet. Dei ko-orbitale 1998 QH56 og 1998 SD4 har ikkje i lagnaden sin å halde fram som trojanarar, dei vil bli avbøygde frå Mars i løpet av dei neste 500 000 åra.

Referansar 
 IAUC 5045
 IAUC 5047
 IAUC 5067
 IAUC 5075

Eureka
Eureka
Hestur

Hestur (òg Hestoy, eller Hestøya) er ein av dei 18 øyane som utgjer Færøyane. Øya høyrer til regionen til hovudøya Streymoy. Flatevidda til Hestur er 6,1 km², og det bur 43 innbyggjarar på øya (2002). 

Kommunen Hestur omfattar òg naboøya Koltur med sine 2 innbyggjarar (31.12.2002). Hestur tyder hesteøya, medan Koltur tyder foleøya.

Nord for Koltur ligg Streymoy, og sør for Hestur ligg Sandoy.

Bakgrunnsstoff 

Færøyske øyar
Tettstader på Færøyane
Kalsoy

Kalsoy (tyding: Mannøya), er ei av dei 18 øyane som utgjer Færøyane. Ei gamal stavemåte er Kallsoy, på dansk Kalsø. Øya høyrer til regionen Norðoyggjar, nordøyane. Kalsoy ligg mellom Kunoy og Eysturoy.

 Flatevidd: 30,9 km²
 Innbyggjartal: 147 (31. desember 2002)
 Høgaste fjell: Nestindar, 788 moh
 Kommune: Klaksvík, som har teke opp i seg dei tidlegare kommunane Mikladalur og Húsar.

Alle dei fire bygdene på Kalsoy er bundne saman med eit tunnelsystem som stod ferdig i 1986. Tunnelane gav samband med Trøllanes på nordspissen Kallur, der eit av fyrtårna på Færøyane finst.

På folkemunne vert øya kalla (på grunn av dei fire tunnelane) «blokkfløyta». Den avlange øya har fått åtte tunnelopningar som trolla kan nytta til å spela fløyte.

Færøyske øyar
Koltur

Koltur er ei av øyane som utgjer Færøyane, øya ligg sentralt vest for Streymoy og nord for Hestur. 

 Flatevidd: 2,5 km²
 Innbyggjarar: 2 (31.12.2002)
 Høgaste fjell: Uppi á Oyggj, 477 m
 Kommune: Tórshavnar kommuna

Koltur er den minste av dei folkesette øyane på Færøyane. I 1980-åra vart øya forlaten av sauebøndene som hadde beite på den sørlege delen av øya. Øya var utan fastbuande mellom 1989 og 1990, til eit par frå Kirkjubøur slo seg ned.

Det er ikkje lenger ferjesamband med Koltur, men tre gonger for veka går ei helikopterrute innom. Det fastbuande paret tilbyr overnatting på garden Koltursgarður.

Bakgrunnsstoff 
 Faroestamps.fo om Koltur  (tysk, engelsk, fransk, dansk, færøysk)
 Koltursgarður - Øya Koltur og innbyggjarane (færøysk, ei side på engelsk)

Færøyske øyar
Tettstader på Færøyane
Sylvia

Silvia og Sylvia er kvinnenamn laga av det latinske ordet for skog, «silva». Det har vore mykje brukt i den romansktalande verda, og finst mellom anna i legenden om dei to tvillingane som grunnla Roma, Remus og Romulus, som namnet til mor deira, Rhea Silvia.

I Noreg er stavemåten med y mest vanleg.

Kjende namneberarar 
Sylvia Pankhurst (1882-1960), britisk freds-, arbeidar- og kvinnerettsaktivist
 Sylvia Plath (1932-1963), amerikansk diktar
 Dronning Silvia av Sverige (f. 1943), svensk dronning fødd Silvia Renate Sommerlath
 Sylvia Brustad (f. 1966), norsk politikar

Bakgrunnsstoff 

Kvinnenamn
Førenamn av latinsk opphav
Streymoy

Streymoy (dansk Strømø) er den største øya på Færøyane, og den øya der hovudstaden Tórshavn ligg. 

I januar 2004 vart det lansert eit tunnelprosjekt mellom Streymoy og Sandoy.

Kjelder

Bakgrunnsstoff

Færøyske øyar
Europaveg 6

Europaveg 6 (E6) er ein europaveg som går frå Trelleborg i Sverige til Kirkenes i Noreg. Han er den klart lengste vegstrekningen i Noreg.

Rute 

Vegen fylgjer ruta Trelleborg, Malmö, Helsingborg, Halmstad, Göteborg, Svinesund, Oslo, Hamar, Lillehammer, Dombås, Trondheim, Stjørdal, Steinkjer, Grong, Mosjøen, Mo i Rana, Rognan, Fauske, så vidare opp over Hamarøya med ferje frå Bognes til Skarberget over Tysfjorden til Ballangen, Narvik, Setermoen, Alta, Olderfjord, Lakselv, Karasjok, Varangerbotn, Kirkenes.

Frå Kirkenes går Europaveg 105 gjennom Russland og Ukraina til Jalta.

Plass i europavegsystemet 
Strekninga Helsingborg–Olderfjord på E6 er eigentleg ein del av Klasse A-vegen E47, som framleis er skilta med nummeret som var gjeldande fram til 1992. Sverige og Noreg skilta ikkje om på grunn av kostnaden dette ville medføra på ein særs lang veg. 

Tidlegare gjekk E6 heilt frå Roma til Kirkenes, men han byrjar altså no lengst sørvest i Sverige.

Kultur 
Ei ny utbygging av E6 i Sverige vil gå gjennom helleristingsområdet i Tanum.

Knutepunkt

Bakgrunnsstoff 
 

 
Riksvegar
Europavegar
Vegar i Viken
Vegar i Oslo
Vegar i Innlandet
Vegar i Trøndelag
Vegar i Nordland
Vegar i Troms
Vegar i Finnmark
Skúvoy

Skúvoy (på dansk Skuø) er ei av øyane i Færøyane.
Skuvoy har ei flatevidd på om lag 12 km². Bygda av same namn har om lag 80 innbyggjarar. Der finst ein liten skule, ein handelsmann og ei kyrkje. Skúvoy har også ein helikopterlandingsplass.

Ifølgje Færøyingesoga budde Sigmund Brestisson på Skúvoy. Han innførte kristendommen til Færøyane på oppdrag frå Olav Tryggvason, og skal ha bygd den fyrste kyrkja her i år 999.

Kjelder

Færøyske øyar
Tettstader på Færøyane
Kunoy

Kunoy (tyding: kvinneøya) er ei av dei 18 øyane som utgjer øygruppa Færøyane. Øya og er ei av seks øyer i den geografiske regionen Norðoyggjar, nordøyane.

 Flatevidd: 35,5 km²
 Innbyggjarar: 134 (31. desember 2002)
 Høgaste fjellet er Kúvingafjall, 830 moh

Bygda Kunoy ligg på vestkysten av øya med same namn. Frå 1988 har øya hatt tunnelsamband med Haraldssund på austkysten. Saman dannar desse to busetnadane kommunen Kunoyar kommuna.

Kyrkja på staden vart bygd i 1867. 

På Kunoy var det tidlegare ei tredje bygd: Skarð på austkysten. Bygda vart fårflytta då alle mennene omkom på havet i 1913. Dei attverande kvinnene og borna forlét Skarð for alltid.

Færøyske øyar
Tettstader på Færøyane
4179 Toutatis

4179 Toutatis er ein apollo-, ein alinda- og ein mars-kryssande asteroide med ein kaotisk bane laga av ein 3:1 resonanse med Jupiter. På grunn av den svært låge banehellinga (0,47°) og baneperioden på nesten fire år gjer Toutatis stadige nærpasseringar med jorda med ein minimumsdistanse som nå er berre 0,006 AE (2,3 gonger lengre unna enn månen). Passeringa 29. september 2004 var spesielt nær, 0,0104 AE (under 4 gonger avstanden til månen) frå jorda, noko som gav ein god moglegheit for observasjonar av asteroiden. 

Rotasjonen hans kombinerer to separate rørsler i eit ikkjeperiodisk resultat. For noko plassert på overflata til Toutatis ville sola sjå ut til å stå opp og gå ned på heilt tilfeldige stader og tilfeldige tider langs horisonten på asteroiden.

Han er namnsett etter den keltiske krigsguden Toutatis.

Radarbilde har vist at Toutatis har ein svært irregulær utsjånad, samansett av to tydelege «klumpar» med maksimumbreidd på høvesvis omtrent 4,6 km og 2,4 km. Hypotesen er at Toutatis blei danna av to forskjellige lekamar som ein gong foreinte seg, med eit resultat som ser ut som ein grushaug.

Kor nære er det? 
For å setja passeringa 29. september 2004 i perspektiv, kan ein sjå på asteroiden og jorda som to racerbilar. Dei to racerbanane representerer de to himmelbanane. Asteroidebanen er 1,5 km lang og 1,2 km på tvers. Jordas bane ville vera ein sirkel på 600 m i diameter innanfor asteroidebanen, dei kryssar kvarandre på den eine sida. På denne skalaen ville dei to bilane krysse kvarandre med ein avstand på 3,2 m (to tredels billengde) frå kvarandre, og kan teoretisk sett komma så nære som 1,8 m

Samanlikninga bryt saman når ein veit at dei verkelege banane ikkje er faste i rommet, men kan endre seg over tid.

Bakgrunnsstoff 

 Toutatis Home Page - av ein av oppdagarane
 Space.com: Video of Toutatis's close approach to Earth, 29 Sept, 2004
 Interesting views of asteroid

Toutatis
Toutatis
Toutatis
Nólsoy

Øya Nólsoy ligg sentralt i øygruppa Færøyane, aust for Streymoy. Det er berre ein busetnad på øya som òg heiter Nólsoy. Busetnaden ligg på den nordvestlege kysten på Strongin, ei halvøy som er bunde saman med resten av øya med ei smal landtunge. Øya har òg et fjell: Eggjarklettur (371 moh). Nólsoy har den største kolonien i verda av havsvaler. 

Nólsoy var heimstaden til Nólsoyar-Poul Poulson, ein nasjonalhelt på Færøyane på grunn av dikting og innsatsen for å gjera slutt på handelsmonopolet.

Færøyske øyar
Guru Har Krisjan

Guru Har Krisjan () var den åttande av dei ti sikh-guruane og vart guru den 7. oktober 1661 som etterfølgjar etter far sin, guru Har Rai. Føre guru Har Krisjan døydde, utpeikte han Baba Bakala som den neste sikh-guruen. Det viste seg at dette var gammalonkelen hans guru Teg Bahadur. Det følgjande er ei oppsummering av nokre hovudpunkt i det korte livet åt guru Har Krisjan dji:

 Da guru Har Krisjan dji var i Delhi var det ein koppeepidemi der. Det seiest at guru Har Krisjan dji si velsigning gjorde at innsjøen ved Bangla Sáhib verka som kur for tusenvis av menneske.
 Gurdvara Bangla Sáhib vart bygd til minne om guru Har Krisjan dji på den staden der han heldt til da han vitja Delhi. 
 Gurdvara Bala Sáhib vart bygd der guru Har Krisjan dji vart kremert etter at han døydde berre sju år og åtte månader gammal.

Bakgrunnsstoff 
 AllAboutSikhs.com  
 Sikhs.org
 Sikh-History.com

Lyd 
 Sukhmani Sahib Mp3,Real Audio, Real Audio download 

Sikh-guruar
204 Kallisto

204 Kallisto er ein typisk, litt stor, hovudbelteasteroide. Han er klassifisert som S-typeasteroide og er sannsynlegvis samansett av ein blanding av silikatar og metall. Som andre asteroidar av denne typen er han ljos i fargene.

Han blei oppdaga av Johann Palisa 8. oktober 1879 i Pola, Italia.

Asteroiden blei namnsett etter nymfa Kallisto i gresk mytologi, same som gav namn til jupitermånen Callisto.

Referansar 
 Database for baneelementa til asteroidane (engelsk)
 Forholda rundt oppdagingar av småplanetar (engelsk)
 Lyskurveparameterane til asteroidar (engelsk)
 Samling med asteroidealbedoar (engelsk)

Kallisto
Kallisto
Kallisto
133 Cyrene

133 Cyrene er ein nokså stor og veldig ljos hovudbelteasteroide. Han er av S-typen og er sannsynlegvis samansett av silikat.

Han blei oppdaga av J. C. Watson 16. august 1873 og namnsett etter Kyrene, ei nymfe som var dotter av kong Hypeseus og kjærasten til Apollon i gresk mytologi.

Fotnoter 

Cyrene
Cyrene
Cyrene
Vágar

Vágar er den tredje største av dei 18 øyane som utgjer øygruppa Færøyane. Ho har ei flatevidd på 177,6 km² og 2 782 innbyggjarar (31. desember 2002). Her finn ein den internasjonale (og einaste) flyplassen på Færøyane.

Geografi 

Vágar ligg vest for hovudøya Streymoy og har sidan 2002 hatt vegsamband med Streymoy gjennom den fire kilometer lange Vágartunnelen. Denne tunnelen er det hittil mest prestisjefylte byggjeprosjektet i færøysk historie og har gjort reisetida mellom flyplassen og hovudstaden stuttare. 

Vest for Vágar ligg Tindhólmur og fugleparadiset Mykines. Dei to største vatna på Færøyane ligg på Vágar; Sørvágsvatn og Fjallavatn.

Høgste fjellet på øya er Árnafjall på 722 moh.

Kjelder

Bakgrunnsstoff 

 Designphoto.fo - 360°-Panorama Sørvágsfjørður  (Java-applet)

Færøyske øyar
160 Una

160 Una er ein relativt stor og mørk hovudbelteasteroide med ein primitiv karbonhaldig samansetnad

Han blei oppdaga av C. H. F. Peters 20. februar 1876 og namnsett etter ein figur i det episke diktet The Faerie Queene av Edmund Spenser (1590).

Fotnotar 

Una
Una
Una
Guru Teg Bahadur

Guru Teg Bahadur dji eller Tegh Bahadur () var den niande av dei ti sikh-guruane og vart guru den 20. mars 1665 som etterfølgjar etter grandnevøen sin Guru Har Krisjan. Føre guru Teg Bahadur døydde, utpeikte han sonen sin Gobind Rai — som seinare fekk namnet Guru Gobind Singh dji — som den tiande (og, som det skulle vise seg, siste) av sikh-guruane i menneskeleg form. Det følgjande er ei oppsummering av hovudhøgdepunkta i livet åt guru Teg Bahadur dji:

 Han lét byggje byen Anandpur Sáhib.
 Han reiste kring ulike delar av India. 
 Han var ansvarleg for berginga av dei kasjmirske hinduane som vart forfølgte av mughalane, men miste sjølv livet.
 Han bidrog med fleire hundre hymnar til Adi Granth.
 Salokane (Mahal 9) mot slutten av Adi Granth er svært populære.
 Guru Teg Bahadur dji døydde som martyr i Delhi under mughalkeisaren Aurangzeb.
 Gurdvaraer bygde til guru Teg Bahadur sitt minne inkluderer:
 Gurdvara Sis Gandj i Tjandni Tjauk i Delhi, der han vart avretta ved halshogging.
 Gurdvara Rakab Gandj Sáhib i Delhi, der Lakhi Shah Vandjara brente ned huset sitt der lekamen åt guru Teg Bahadur dji låg, slik at kroppen hans kunne bli kremert.

Bakgrunnsstoff 
 Sri Guru Tegh Bahadur Sahib, 
 AllAboutSikhs.com, 
 Video - Teg Bahadur Simriey, 
 Sikhs.org, 
 Sikh-History.com

Lyd 
 Sukhmani Sahib Mp3,Real Audio, Real Audio download 

Sikh-guruar
Mongolia

Mongolia (khalkhamongolsk Монгол Улс) er eit land i Sentral-Asia med grense til Russland i nord og Kina i sør. Landet var senter for det mongolske riket på tolvhundretalet, men blei styrt av det kinesiske Qingdynastiet frå slutten av sekstenhundretalet fram til det vann sjølvstende, med sovjetisk hjelp, i 1921.

Størstedelen av Mongolia er steppeland, med fjellområde i nord og vest og Gobiørkenen i sør. Dei fleste innbyggjarane er nomadiske tibetan-buddhistar frå den mongolske folkegruppa.

Landet vart tidlegare kalla Ytre Mongolia for å skilje det frå Indre Mongolia, ein provins i Kina.

Bakgrunnsstoff 
 Michel Setboum bilete knytte til Mongolia

Land i Asia
Kystlause land
201 Penelope

201 Penelope er ein stor hovudbelteasteroide. Han er klassifisert som ein M-type asteroide og er sannsynlegvis samansett av jern-nikkel, enten reint eller blanda med stein. 

Han blei oppdaga av Johann Palisa 7. august 1879 i Pola i Italia. Det var den 17. oppdaginga hans.

Asteroiden er namnsett etter Penelope, kona til Odyssevs i Odysseen av Homer.

Referansar 
 Database for baneelementa til asteroidane (engelsk)
 Forholda rundt oppdagingar av småplanetar (engelsk)
 Lyskurveparameterane til asteroidar (engelsk)
 Samling med asteroidealbedoar (engelsk)

Penelope
Penelope
Penelope
T

T er den tjuande bokstaven i det latinske alfabetet og hadde same form i latin og gresk. Han stammar frå det fønikiske alfabetet. Det hebraiske namnet på bokstaven er taw, og grekarane overtok dette namnet. Romarane overtok frå etruskarane namnet te. 

I den eldre runerekka er t det 17. teiknet, og i den yngre det 12. teiknet. I det yngre runealfabetet vert t òg nytta for d. [t] er i norsk ein ustemt dental eller alveolar lukkelyd (plosiv). I norsk er han aspirert, det vil seie følgd av eit pust, i framlyd og uaspirert i innlyd og etter s. Ein variant er den retroflekse uttalen i austnorsk av til dømes ert.

Tâw var den siste bokstaven i det vest-semittiske alfabetet, og i det hebraiske.

T kan stå for
 hydrogenisotopen tritium
 SI-eining for tesla, eininga for magnetisk flukstettleik.
 SI-prefikset tera, skrive føre eit einingssymbol tyder det at eininga skal multipliserast med 1012 (ein billion).
 vanleg symbol for fysisk/teknisk periode (svingetid).
 T, vanleg symbol for termodynamisk temperatur (absolutt temperatur). For celsiustemperatur vert vanlegvis t nytta.
 latinsk forkorting for namna Titus og Tullius.

t kan stå for 
 symbol for masseeininga tonn, lik 1000 kg. Eininga og symbolet kan nyttast saman med SI-einingar. 
 norsk symbol for time, internasjonalt vert symbolet h nytta.
 i musikk forkorting for i talon, tasto, tenor, tonika eller tutti.

Kjelder

Det latinske alfabetet
202 Chryseïs

202 Chryseïs er ein stor, lysfarga hovudbelteasteroide. Han er sannsynlegvis samansett av silikatbergartar.

Han blei oppdaga av C. H. F. Peters 11. september 1879 i Clinton i New York i USA.

Asteroiden blei namnsett etter den mytiske kvinna Chryseïs frå Troja.

Referansar 
 Database for baneelementa til asteroidane (engelsk)
 Forholda rundt oppdagingar av småplanetar (engelsk)
 Lyskurveparameterane til asteroidar (engelsk)
 Samling med asteroidealbedoar (engelsk)

Chryseïs
Chryseïs
Chryseïs
203 Pompeja

203 Pompeja er ein nokså stor hovudbelteasteroide.

Han blei oppdaga av C. H. F. Peters 25. september 1879 i Clinton, New York USA og namnsett etter Pompeii, den romerske byen øydelagd av vulkanutbrotet frå Vesuv i 79 e.Kr..

Referansar 
 Database for baneelementa til asteroidane (engelsk)
 Forholda rundt oppdagingar av småplanetar (engelsk)
 Lyskurveparameterane til asteroidar (engelsk)
 Samling med asteroidealbedoar (engelsk)

Pompeja
Pompeja
Sandoy

Sandoy, òg kalla Sandøy, er ei av dei 18 øyane som utgjer øygruppa Færøyane. 

Færøyske øyar
Viðoy

Viðoy, òg kalla Vidøy, er ei av dei 18 øyane som utgjer øygruppa Færøyane. 

Færøyske øyar
205 Martha

205 Martha er ein stor hovudbelteasteroide. Han er ein mørk, enkel karbonsk C-typeasteroide.

Han blei oppdaga av Johann Palisa 13. oktober 1879 i Pola, Italia og blei namnsett etter Martha, ei kvinne i Det gamle testamentet.

Referansar 
 Database for baneelementa til asteroidane (engelsk)
 Forholda rundt oppdagingar av småplanetar (engelsk)
 Lyskurveparameterane til asteroidar (engelsk)
 Samling med asteroidealbedoar (engelsk)

Martha
Martha
Martha
206 Hersilia

206 Hersilia er ein relativt stor hovudbelteasteroide. Han er klassifisert som ein enkel, mørk karbonrik C-typeasteroide.

Han blei oppdaga av C. H. F. Peters 13. oktober 1879 i Clinton, New York, USA.

Asteroiden blei namnsett etter Hersilia, kona til Romulus av Roma.

Referansar 
 Database for baneelementa til asteroidane (engelsk)
 Forholda rundt oppdagingar av småplanetar (engelsk)
 Lyskurveparameterane til asteroidar (engelsk)
 Samling med asteroidealbedoar (engelsk)

Hersilia
Hersilia
Hersilia
207 Hedda

207 Hedda er ein relativt stor hovudbelteasteroide. Han er ein C-typeasteroide, med andre ord enkel i samansetting og mørk i farge.

Han blei oppdaga av Johann Palisa 17. oktober 1879 i Pola, Italia og blei namnsett etter Hedwig, kona til astronomen Friedrich A. T. Winnecke.

Referansar 
 Database for baneelementa til asteroidane (engelsk)
 Forholda rundt oppdagingar av småplanetar (engelsk)
 Samling med asteroidealbedoar (engelsk)

Hedda
Hedda
Hedda
208 Lacrimosa

208 Lacrimosa er ein hovudbelteasteroide. Han er klassifisert som ein S-typeasteroide og er sannsynlegvis samansett av ei blanding av silikatar og metallar. Til ein asteroide å vera har han ei ljos overflate.

Han er au ein av dei største medlemene av asteroidefamilien Koronis og antakeleg ein bit av den originale asteroiden som ein gong blie knust i ein kollisjon som skapte denne familien.

Han blei oppdaga av Johann Palisa 21. oktober 1879 i Pola, Italia.

Namnet har samanheng til Vår dronning av sorg, eit kallenamn på Maria, mor til Jesus.

Referansar 
 Database for baneelementa til asteroidane (engelsk)
 Forholda rundt oppdagingar av småplanetar (engelsk)
 Asteroide Lightcurve Data File

Lacrimosa
Lacrimosa
Lacrimosa
Guru Gobind Singh

Guru Gobind Singh dji () var den tiande og siste av dei ti sikh-guruane og vart guru den 11. november 1675 som etterfølgjar etter far sin guru Teg Bahadur. Føre guru Gobind Singh døydde, utpeikte han den heilage skriftsamlinga Guru Granth Sáhib som den neste, evige sikh-guruen. Denne boka er dermed meir enn ei heilag bok for sikhane.

Guru Gobind Singh var fødd i Patna i Bihar i India. 

Rolla som sri guru Gobind Singh dji (òg stundom skrive som «Govind»), den tiande og siste av dei ti sikh-guruane og grunnleggjarane av sikh-trua, var monumental. Han levde som eit eksempel på sikh-trua gjennom eit liv med store personlege tap: Gobind miste far sin, mor si og alle dei fire sønene sine i den religiøse krigen mot Mughal-keisaren i si tid, Aurangzeb. Aurangzeb kravde at alle sikhar laut konvertere til islam eller bli drepne. Det var i denne krigen at guru Gobind leid så store personlege tap.

Guru Gobind Singh seiest å ha knote saman dei lause trådane i sikh-trua. Han erklærte seg sjølv som den siste sikh-guruen og utnemnde boka Adi Granth, no kjend som Guru Granth Sáhib, som den evige sikh-guruen. Men autoriteten som Guru Granth Sáhib fekk var ein andeleg autoritet; fysisk, tidsbunden autoritet vart gjeven til sikhane som heilskap. Guru Gobind grunnla òg sikhdåpen med mottaking av vigslevatn.

Det følgjande er ei oppsummering av dei viktigaste høgdepunkta i livet åt guru Gobind Singh dji:

 Han samla og redigerte boka Dasam Granth Sáhib (1428 s.)
 Han skreiv ymse baniar som sikhane reiterer dagleg: «Djáp Sáhib», «Tjaupai» o.a.
 Han lét byggje ymse gurdvaraer — slik som Kesh Garh Sáhib o.a. 
 Han utvikla Anandpur Sáhib som eit hovudsenter for sikhismen.
 Han vidareutvikla strukturen i sikh-samfunnet ved innføring av ymse administrasjonssystem.
 Sendte det vidkjende brevet Zafarnâmâ til Aurangzeb.

Bakgrunnsstoff 
 Complete website on Sri Guru Gobind Singh Ji
 Biography with pictures on sikh-history.com 
 Video - Sri Guru Gobind Singh Ji
 A wealth of information about Guru Gobind Singh Ji, 
 AllAboutSikhs.com , 
 Sikhs.org,

Lyd 
 Sukhmani Sahib Mp3,Real Audio, Real Audio download

Kjelder 

Sikh-guruar
209 Dido

209 Dido er ein svært stor hovudbelteasteroide. Han er klassifisert som ein C-typeasteroide og er sannsynlegvis samansett av enkle karbonske material. Som mange asteroidar av denne typen, har han ekstremt mørk overflate.

Han blei oppdaga av C. H. F. Peters 22. oktober 1879 i Clinton, New York USA og blei namnsett etter den mytiske karthagiske dronninga Dido.

Referansar 
 Database for baneelementa til asteroidane (engelsk)
 Forholda rundt oppdagingar av småplanetar (engelsk)
 Asteroide Lightcurve Data File

Dido
Dido
Dido
Dido
210 Isabella

210 Isabella er ein stor og mørk hovudbelteasteroide. Han er klassifisert som ein kombinasjon av C-type- og F-typeasteroidar og er sannsynlegvis samansett av enkle karbonske chondrittar.

Asteroiden er klassifisert til å vera i familien av nemesisasteroidar.

Han blei oppdaga av Johann Palisa 12. november 12 1879 i Pola, Italia.

Grunnen til namnet er ukjend.

Referansar 
 Database for baneelementa til asteroidane (engelsk)
 Forholda rundt oppdagingar av småplanetar (engelsk)
 Ljoskurvedata for asteroidar (engelsk)

Isabella
Isabella
Isabella
Isabella